מסווג חריג

מסווג חריג הוא סרט אימה קומי ישראלי אשר יצא לאקרנים ב-15 באוקטובר 2015. את הסרט ביים בועז ארמוני. בין השחקנים המשתתפים בסרט: איתי זבולון בתפקיד מתן, אסף בן שמעון, קאי קורבלניקוב, ערן פרץ ועופר רוטנברג.

תקציר העלילה

העלילה מתרחשת בבסיס צבאי נידח בעמק בית שאן, אליו מגיע מתן הג'ובניק (איתי זבולון), כדי לתגבר שמירות. יחד עמו מגיעים בטיולית גם שלושה חיילים מחיל השריון (עופר רוטנברג, ערן פרץ, אסף בן שמעון) שמציקים לו. הבסיס עצמו מתגלה כשממה אמיתית, והמפקד התורן, סטס (קאי קורבלניקוב), מזלזל בנהלים.

מה שמתחיל כשבוע שמירות שיגרתי, מתגלה בהמשך כסרט אימה עבור החיילים השוהים בבסיס.

 שחקנים 
ממוזער|שמאל|כרזה בין-לאומית "מסווג חריג"
 שם שחקנ/ית  שם הדמות  אודות הדמותאיתי זבולון מתן  רל"ש, גיבור הסרטקאי קורבלניקוב  סטס  הסמל של מוצב גבעת כפיר.אסף בן שמעון  עוזי  מג״חניק ערן פרץ  ישי  מג״חניק עופר רוטנברג  רוי  מג״חניקדנה הס  נעמה  חיילת יעל ניברון  איילת  חיילת סימה ברמי  מיכל (קול)  פקידת לשכה לירון בן בסט  (קול בקשר)  פקידת מבצעים ח"א אביב בן שלוש  דני  מ.צ

הפקה
הסרט הוא פרי תוצר של שיתוף הפעולה בין הבמאי בועז ארמוני, התסריטאי ליאור לדרמן וחברת ההפקות גרין פרודקשנס. ההפקה נתמכה על ידי הקרן החדשה לקולנוע וטלוויזיה וקרן הקולנוע הישראלית והופצה בבתי הקולנוע על ידי חברת יונייטד קינג.

הסרט צולם בקיץ 2013 במשך 12 ימים בלבד. רוב הצילומים נערכו בבסיס צבאי נטוש במושב ירדנה שבעמק בית שאן, על גבול ישראל–ירדן.

פסקול
את הפסקול המקורי של הסרט הלחין אשר גולדשמיט ובנוסף שובצו בפס הקול גם שירי רוק של הלהקות נערות ריינס וויתרתי ושירים מזרחיים של קובי פרץ, אבי ביטר, מייק שריף ואבי הזמר.
שיר הנושא הרשמי של הסרט הוא "סופה מזרחית" של הזמר קובי פרץ שגם הצטלם לקליפ בהשתתפות השחקנים הראשיים והבמאי.
את הסרט פותח השיר "אני רוצה להישאר רעב" של להקת נערות ריינס שגם מלווה את קליפ מאחורי הקלעים של הסרט. השיר "פרנויה אורבנית" של להקת ויתרתי סוגר את הסרט ומופיע בזמן הכתוביות.

פסטיבלים
הסרט הוקרן בהקרנות טרום בכורה בפסטיבל קולנוע דרום 2014 בשדרות, פסטיבל הקולנוע ירושלים 2014 ובפסטיבל אוטופיה 2014. הקרנת הבכורה הבין-לאומית של הסרט התרחשה בפסטיבל סיטג'ס (Sitges Film Festival) בתאריך 13 באוקטובר 2015. הסרט התקבל לתחרות הרשמית של פסטיבל פנטספורה (Fantaspora) שבברזיל והוקרן בו בתאריך 25 במאי 2016.

הפצה בין-לאומית
הסרט הופץ במספר מדינות ברחבי העולם (גרמניה, ספרד, סלובניה) ובאפריל 2017 יצא הסרט להפצה בצפון אמריקה.

 לקריאה נוספת 
 עידו רוזן. פחדים לאומיים בסרטי האימה בקולנוע הישראלי. עבודת גמר לשם קבלת תואר M.A. אוניברסיטת תל אביב, 2017.
Ido Rosen. "National Fears in Israeli Horror Films." Jewish Film & New Media 8.1 (2020): 77-103

 קישורים חיצוניים 






 ביקורות





 ביקורת של איתן וויץ, פרסי אופיר 2015: מסווג חריג (איתן וויץ, קולנוע בראש צלול)

ראיונות וכתבות


 דשון בראון - סרטון תדמית ספא (ומסווג חריג), "אל תגידו לי, אני קשת.." (איתי זבולון, יוטיוב)
 כתבת חדשות על מסווג חריג, "מסווג חריג" – השירות הצבאי כסרט אימה (חדשות 10, נענע)
 ריאיון עם בועז ארמוני ואיתי זבולון בתוכנית טלסינמה, (טלסינמה, הערוץ הראשון)
 ריאיון עם בועז ארמוני, במאי מסווג חריג, הדור החדש – בועז ארמוני, במאי הסרט "מסווג חריג" (נטע שניצר ואלעד שלו, אתר סרט)
 15,000 כרטיסים כבר נמכרו לקומדיית האימה מבית היוצר של בועז ארמוני, גרסת הרמיקס של נוי אלוש למסווג חריג (nrg תרבות, nrg)


 אורון שמיר, סקירת מסווג חריג בפסטיבל דרום 2014, באתר סריטה
 סרטי האימה והפנטזיה המצופים לצאת ב-2015,מדע בדיוני ואימה ישראלים: כבר לא פנטזיה (אמיר בוגן, ynet)
 אבנר שביט על מסווג חריג בתוכנית של איריס קול מה דעתו של מבקר הקולנוע אבנר שביט על 'מסווג חריג'? (איריס קול, 103fm)
 ראיון רדיו על מסווג חריג, "אנשים בארץ לא רגילים ליהנות מפחד" (רבקה מיכאלי, 103fm)


הערות שוליים

קטגוריה:סרטי 2015
קטגוריה:סרטי אימה ישראליים
קטגוריה:סרטי קומדיה ישראליים
קטגוריה:סרטי קומדיה
קטגוריה:צה"ל בקולנוע
קטגוריה:סרטים ישראליים משנת 2015